\sect{सुब्रह्मण्यषोडशनामम्}
\twolineshloka
{सुब्रह्मण्यं प्रणाम्यहं सर्वज्ञं सर्वगं सदा}
{अभीप्सितार्थ-सिद्‌ध्यर्थं प्रवक्ष्ये नामषोडशम्}

\twolineshloka
{प्रथमो ज्ञानशक्त्यात्मा द्वितीयो स्कन्द एव च}
{अग्निभूश्च तृतीयस्स्यात् बाहुळेयश्चतुर्थकः}

\twolineshloka
{गाङ्गेयः पञ्चमो विद्यात् षष्ठः शरवणोत्भवः}
{सप्तमः कर्तिकेयः स्यात् कुमारः स्यादथाष्टकः}

\twolineshloka
{नवमः षण्मुखश्चैव दशमः कुक्कुटध्वजः}
{एकादशः शक्तिधरो गुहो द्वादश एव च}

\twolineshloka
{त्रयोदशो ब्रह्मचारी षण्मातुर चतुर्दशः}
{क्रौञ्चभित् पञ्चदशकः षोडशः शिखिवाहनः}

\twolineshloka
{एतत् षोडशनामानि जपेत् सम्यक् सदादरम्}
{विवाहे दुर्गमे मार्गे दुर्जये च तथैव च}

\twolineshloka
{कवित्वे च महाशस्त्रे विज्ञानार्थी फलं लभेत्}
{कन्यार्थी लभते कन्या जयार्थी लभते जयम्}

\twolineshloka
{पुत्रार्थी पुत्रलाभश्च धनार्थी लभते धनम्}
{आयुरारोग्यवश्यश्च धनधान्य-सुखावहम्॥}
॥इति श्री शङ्करसंहितायां शिवरहस्यखण्डे\\
श्री सुब्रह्मण्यषोडशनामस्तोत्रं सम्पूर्णम्॥